ระเบียบระเบียบว่าด้วยหลักเกณฑ์และวิธีการเสนอชื่อผู้แทนสมาคมเป็นกรรมการขายตรงและตลาดแบบตรงพ.ศ. ๒๕๔๕ โดยที่เป็นการสมควรให้มีระเบียบว่าด้วยหลักเกณฑ์และวิธีการเสนอชื่อผู้แทนสมาคมเป็นกรรมการขายตรงและตลาดแบบตรงเพื่อให้บรรดาสมาคมที่มีวัตถุประสงค์เกี่ยวกับธุรกิจขายตรง สมาคมที่มีวัตถุประสงค์เกี่ยวกับธุรกิจตลาดแบบตรงหรือสมาคมหรือมูลนิธิที่มีวัตถุประสงค์เกี่ยวกับการคุ้มครองผู้บริโภคถือปฏิบัติในการเสนอชื่อผู้แทนต่อคณะรัฐมนตรีเพื่อพิจารณาแต่งตั้งเป็นกรรมการขายตรงและตลาดแบบตรงอาศัยอำนาจตามความในมาตรา ๘ แห่งพระราชบัญญัติขายตรงและตลาดแบบตรง พ.ศ. ๒๕๔๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบว่าด้วยหลักเกณฑ์และวิธีการเสนอชื่อผู้แทนสมาคมเป็นกรรมการขายตรงและตลาดแบบตรง พ.ศ. ๒๕๔๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้สมาคม หมายความว่าสมาคมที่มีวัตถุประสงค์เกี่ยวกับธุรกิจขายตรงสมาคมที่มีวัตถุประสงค์เกี่ยวกับธุรกิจตลาดแบบตรงหรือสมาคมหรือมูลนิธิที่มีวัตถุประสงค์เกี่ยวกับการคุ้มครองผู้บริโภคข้อ ๔สมาคมที่มีสิทธิเสนอชื่อผู้แทนเพื่อให้คณะรัฐมนตรีพิจารณาแต่งตั้งเป็นกรรมการขายตรงและตลาดแบบตรงต้องเป็นสมาคมที่ได้จดทะเบียนเป็นนิติบุคคลตามประมวลกฎหมายแพ่งและพาณิชย์หรือตามกฎหมายอื่นข้อ ๕ให้สมาคมตามข้อ ๔เสนอชื่อผู้แทนเพื่อให้คณะรัฐมนตรีพิจารณาแต่งตั้งเป็นกรรมการขายตรงและตลาดแบบตรงได้สมาคมละหนึ่งคนข้อ ๖ผู้ที่ได้รับการเสนอชื่อเป็นผู้แทนสมาคมต้องเป็นผู้มีคุณสมบัติดังต่อไปนี้(๑) มีสัญชาติไทย(๒มีอายุไม่ต่ำกว่าสามสิบปีบริบูรณ์(๓) มีความประพฤติเรียบร้อย ไม่บกพร่องในศีลธรรมอันดี และไม่มีประวัติเสียหาย(๔) ไม่เป็นบุคคลล้มละลาย(๕) ไม่เป็นคนไร้ความสามารถหรือคนเสมือนไร้ความสามารถ(๖) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗) มีการศึกษาไม่ต่ำกว่าปริญญาตรี(๘) เป็นสมาชิกหรือกรรมการของสมาคมที่มีประสบการณ์และมีผลงานด้านการบริหารธุรกิจขายตรงหรือตลาดแบบตรง หรือมีผลงานด้านการคุ้มครองผู้บริโภคต่อเนื่องกันไม่น้อยกว่าสามปีนับถึงวันที่ได้รับการเสนอชื่อข้อ ๗ให้สมาคมเสนอชื่อผู้แทนพร้อมเอกสารประกอบการพิจารณาให้สำนักงานคณะกรรมการคุ้มครองผู้บริโภคภายในระยะเวลาไม่น้อยกว่าหกสิบวันก่อนวันที่กรรมการตามมาตรา๘ (๓) ครบกำหนดตามวาระเอกสารหลักฐานประกอบการพิจารณามีดังต่อไปนี้(๑) สำเนาบัตรประจำตัวประชาชน สำเนาทะเบียนบ้าน ประวัติการศึกษา และสำเนาปริญญาบัตร(๒) สำเนาใบสำคัญแสดงการจดทะเบียนสมาคมเป็นนิติบุคคล(๓) สำเนาข้อบังคับของสมาคม(๔) สำเนารายงานการประชุมของที่ประชุมใหญ่ของสมาคม หรือของคณะกรรมการของมูลนิธิแล้วแต่กรณี ที่แสดงว่าได้มีการตรวจสอบคุณสมบัติของผู้ที่ได้รับการเสนอชื่อเป็นผู้แทนว่ามีคุณสมบัติครบถ้วนตามที่กำหนดไว้ในข้อ๖โดยมีผู้มีอำนาจทำการแทนสมาคมเป็นผู้รับรองในการแต่งตั้งคราวแรก ให้สมาคมเสนอชื่อผู้แทนพร้อมเอกสารหลักฐานประกอบการพิจารณาให้สำนักงานคณะกรรมการคุ้มครองผู้บริโภคภายในระยะเวลาสามสิบวันนับแต่วันที่ระเบียบนี้มีผลใช้บังคับข้อ ๘ให้สำนักงานคณะกรรมการคุ้มครองผู้บริโภคตรวจสอบคุณสมบัติของผู้แทนสมาคมในกรณีที่เห็นว่าผู้แทนสมาคมมีคุณสมบัติถูกต้องตามที่กำหนดไว้ในข้อ๖และมีจำนวนไม่เกินกว่าที่กำหนดไว้ในมาตรา ๘ (๓)ให้นำรายชื่อเสนอคณะรัฐมนตรีเพื่อพิจารณาแต่งตั้งเป็นกรรมการขายตรงและตลาดแบบตรงต่อไปในกรณีที่จำนวนผู้แทนสมาคมที่เสนอให้คณะรัฐมนตรีพิจารณาแต่งตั้งมีจำนวนเกินกว่าที่กำหนดไว้ในมาตรา๘ (๓) ให้สำนักงานคณะกรรมการคุ้มครองผู้บริโภคพิจารณาคัดเลือกผู้แทนสมาคมที่มีวัตถุประสงค์เกี่ยวกับธุรกิจขายตรงให้เหลือจำนวนสองคนผู้แทนสมาคมที่มีวัตถุประสงค์เกี่ยวกับธุรกิจตลาดแบบตรงให้เหลือจำนวนสองคนและผู้แทนสมาคมที่มีวัตถุประสงค์เกี่ยวกับการคุ้มครองผู้บริโภคให้เหลือจำนวนสี่คนและให้นำรายชื่อผู้แทนสมาคมดังกล่าวเสนอคณะรัฐมนตรีเพื่อพิจารณาแต่งตั้งเป็นกรรมการขายตรงและตลาดแบบตรงให้เหลือจำนวนตามที่กำหนดไว้ในมาตรา๘ (๓) ต่อไปข้อ ๙ก่อนครบกำหนดตามวาระของกรรมการที่เป็นผู้แทนสมาคมไม่น้อยกว่าเก้าสิบวัน ให้สำนักงานคณะกรรมการคุ้มครองผู้บริโภคปิดประกาศไว้ในที่เปิดเผยณ สำนักงานคณะกรรมการคุ้มครองผู้บริโภคและประกาศทางวิทยุกระจายเสียงเป็นเวลา ๓ วันเพื่อให้สมาคมเสนอชื่อผู้แทนให้แล้วเสร็จภายในระยะเวลาตามที่กำหนดไว้ในข้อ๗ วรรคหนึ่งข้อ ๑๐ถ้าตำแหน่งกรรมการตามมาตรา ๘ (๓)ว่างลงก่อนครบกำหนดตามวาระให้สำนักงานคณะกรรมการคุ้มครองผู้บริโภคปิดประกาศไว้ในที่เปิดเผย ณสำนักงานคณะกรรมการคุ้มครองผู้บริโภคและประกาศทางวิทยุกระจายเสียงเป็นเวลา ๓วัน เพื่อให้สมาคมเสนอชื่อผู้แทนแทนตำแหน่งที่ว่างลงภายในสามสิบวันนับแต่วันที่ตำแหน่งว่างลง ทั้งนี้ ให้นำความในข้อ ๘ มาใช้บังคับโดยอนุโลม เว้นแต่เป็นกรณีที่วาระการดำรงตำแหน่งของกรรมการที่ว่างลงเหลือไม่ถึงเก้าสิบวันประกาศ ณ วันที่ ๒๙ กรกฎาคม พ.ศ. ๒๕๔๕สุวัจน์ ลิปตพัลลภรัฐมนตรีประจำสำนักนายกรัฐมนตรีสั่งและปฏิบัติราชการแทน นายกรัฐมนตรีวิภา/ผู้จัดทำ๒๘ มิถุนายน ๒๕๕๔[๑] ราชกิจจานุเบกษาเล่ม ๑๑๙/ตอนพิเศษ ๗๔ ง/หน้า ๔๑/๙ สิงหาคม ๒๕๔๕